Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8882

2. REPÜLÉS ELŐTTI TERVEZÉSHEZ ÉS REPÜLÉS KÖZBENI ÁTTERVEZÉSHEZ SZOLGÁLÓ INFORMÁCIÓKRA VONATKOZÓ SPECIFIKÁCIÓK 2-1 Magaslégköri információ formátuma A WAPC-ok által repülés előtti tervezéshez és repülés közbeni áttervezéshez szolgáltatott magaslégköri információknak GRIB kód formájúaknak kell lenniük. Megjegyzés. – A BUFR kód formát a WMO 306 számú kiadványa (Kód kézikönyv (Manual on Codes) 1.2 Kötet B Rész – Bináris kódok (Binary Codes), tartalmazza. 2.2 Szignifikáns időjárási információk formátuma A WAFC-ok által repülés előtti tervezéshez és repülés közbeni áttervezéshez szolgáltatott információknak BUFR kódformát kell ölteniük. Megjegyzés. – A BUFR kódformát a WMD 306 számú kiadványa (Kód kézikönyv (Manual on Codes), 1.2 Kötet B Rész – Bináris kódok (Binary Codes) tartalmazza. 2.3 Szuperszonikus repülőgépek speciális igényei Ajánlás. – Üzemeltetők által végzett, repülés előtti tervezéshez és repülés közbeni áttervezéshez szolgáltatott meteorológiai információknak szuperszonikus repülőgépek esetén, a szubszonikus repüléshez használt magasságszintekre vonatkozó adatokkal együtt tartalmazniuk kell a transszonikus és szuperszonikus repülésnél használt magasságszintekre vonatkozó adatokat is. Különös figyelmet kell fordítani cumulonimbus felhők, turbulencia és csapadék előfordulására, várható megjelenésére, helyére és függőleges kiterjedésére. 2.4 Helikopter üzemeltetés speciális igényei Ajánlás – Tengeri partközeli szerkezetekre repülő helikoptereket üzemeltetők által végzett, repülés előtti tervezéshez és repülés közbeni áttervezéshez szolgáló meteorológiai információknak a tengerszinttől a 100-as repülési magassági szintig terjedő magasságokra vonatkozó adatokat is tartalmazniuk kell. Különös figyelmet kell fordítani a várható felszíni látásra, a 100-as repülési magassági szint alatti felhő mennyiségére, fajtájára (ahol rendelkezésre áll), alapjára és tetejére, a tenger állapotára és tenger felszín hőmérsékletére, a közepes tengerszinti nyomásra, és turbulencia és jegesedés előfordulására és várható megjelenésére, ahogyan a regionális léginavigációs egyezmény meghatározza.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes